
מועצה מקומית שהם
פרוטוקול ישיבת מליאה שלא מן המניין מס' 10 
יום שלישי,  ט"ז   בכסלו  תשע"א , 23.11.10

נוכחים  :
גיל ליבנה-יו"ר, דודי נטר, גלעד רבינוביץ, דפנה רענן –כהן, חגית וינטראוב, 
                  דפנה רבינוביץ, יצחק דהן, יצחק שטרנברג, שימי אלבאז, איציק בונצל, משה מזרחי, 
                  יוסי לוי.
התנצל   :  איתן פטיגרו.
השתתפו:  מתניהו אנגלמן, שי אברהמי, ישראל שטרסברג, חננית וייס, אופירה ביטון, גבי הדר,
                  איריס לוין, ענת דותן, תמיר פוגל, עו"ד מורן דדשוב. 
רשמה  :    ליה ויסמן.
       על סדר היום:

1. כללי 
2. אישור תוכניות עבודה ותקציב שנת 2011 (כולל תקן כ"א).
3. צו מיסים לשנת 2011.
1. כללי

1. אולם ספורט – שכונת טללים
יו"ר
:
ערב טוב לתושבי שכונה ט', אשר הגיעו לישיבה. למרות שהנושא לא על סדר היום אך 
                   דעתכם חשובה לנו, אני אפתח את הישיבה כאשר נציג מטעמכם יסקור את הסיבות 
                   להתנגדות לפרויקט אולם הספורט בשכונה ט', בסמיכות לבי"ס רבין ולאחר מכן נמשיך 



בסדר היום.

     
אמיר אוהד, נציג התושבים משכונה ט', סוקר בפני חברי המועצה את הסיבות להתנגדות להקמת 

אולם ספורט בבי"ס רבין. נציגים נוספים מעלים נימוקים להתנגדות. מבקשים לדעת מה אופי התוכניות בשטח ומה מסגרת הפעילות שתהיה באולם. מבקשים לדעת מה מתוכנן למבנה המרפאה לבריאות השן.

יו"ר
:
אולם הספורט חיוני לבית הספר ולפעילות התלמידים. אנו נקיים מפגש עם נציגי התושבים 



ונגבש הסכמות, כאשר יהיו בידנו התוכניות המלאות של האולם. לגבי מבנה מרפאת השן – 



הוא עתיד לשמש את היחידה הסביבתית. הרופאה הוטרינרית לא תעבור למקום. 

2. פרישת מנכ"ל המועצה והצגת מנכ"ל המועצה הנכנס

יו"ר  :
אני רוצה להודות למתניהו, מנכ"ל המועצה היוצא על פועלו ב- 5 השנים האחרונות. הובלת 
שינוי בהצגת תוכניות עבודה ותקציב המועצה. היית לי ולסגל הבכיר לעזר רב. אני רוצה לאחל לך הצלחה בתפקידך החדש.

                   לאחר הליך בחירה מורכב וממושך שבמהלכו נבחנו מס' גדול של מועמדים, נבחר שי 



אברהמי למנכ"ל המועצה ע"י ועדת הבחינה. אני רוצה לברך את המנכ"ל הנכנס שי 



אברהמי ולאחל לו הצלחה. שי יציג את עצמו.

שי
:
אני תושב שהם, בן 44 נשוי + 3 ילדים. הנני מהנדס תעשיה וניהול ובעל תואר שני במנהל 



עסקים ומדיניות ציבורית. עבדתי כראש מטה במחלקת תחזוקת מטוסים בחברת אל על 
                 ובתפקידי האחרון עבדתי בתפקיד ניהולי בבי"ח הדסה. עם תחילת תקופה חפיפה עם 
                 מתניהו שמחתי לראות שהמועצה עובדת ביסודיות, אני מקווה להמשיך בדרך הזו ומודה 
                  לראש המועצה על האמון בי.

                 חברי המועצה מאחלים הצלחה לשי.

2. אישור תוכניות עבודה ותקציב שנת 2011 (כולל תקן כ"א).
יו"ר  :
הסגל הבכיר יציג את תוכניות העבודה ותקציב שנת 2011.
     יעדים מרכזיים לתוכנית העבודה לשנת 2011

מתניהו:
היעד המרכזי לשנת 2011 – שנת איכות הסביבה.

איכות הסביבה

הפעלת תוכנית להפרדה במקור כאחת מ- 10 רשויות מובילות בנושא במדינה. בשלב א'– פילוט בקרב 1,000 יח"ד ובשלב ב' בכלל הישוב. הכנת תכנית לפארק יער שהם בשילוב הציבור ותחילת ישומה. המשך פעילות לחסכון במשאבי מים ואנרגיה בישוב. עידוד פעילות לבריאות ולאורח חים בריא. שדרוג מערך תחזוקת הגינון בישוב וגינות ותיקות בישוב. שיפוץ חזיתות בתים משותפים – בתאום עם האגודה לתרבות הדיור.
עיקרי תרומת גופי המועצה ליעד המרכזי :  

הנדסה – הטמעת יסודות של תכנון ירוק במבני ציבור ובשכונות חדשות. הצבת מתקנים פוטוולטאים על גגות מבני ציבור, חנוכת גינת סחלבים וגן החבל שלב ג'.

חמש – השקת תכנית הפרדה במקור במסגרת אירועי חגיגה בירוק, פסטיבל מוזות סביבתיות, עידוד פעילות יוצרים לסביבה, פעילות בתחום איכ"ס-שעת סיפור בספריה, פעילות נוער, פורים – תחרות תחפושות.

חינוך – חינוך סביבתי בבי"ס יסודיים ועל יסודיים, תחרות יישובית וחידון בנושאי מחזור ופסולת, תכנית חסכון בחשמל במוסדות החינוך,  ל"ג בעומר בגנ"י בסימן הפחתת הזיהום הסביבתי.

חינוך ורווחה  
הפעלת מודל חינוך יישובי המבסס את חינוכו והכשרתו של התלמיד על מערכת החינוך הפורמאלית, מסגרות החינוך המשלים והדוגמא האישית.  במוקד העשייה : 

* הכנת תכנית אב לחינוך.

* יישום רפורמת "אופק חדש" בביה"ס היסודיים ובחטיבת הביניים.

* רפורמה בחינוך העל יסודי – ליווי בי"ס צומחים ממלכתי וממ"ד.
* הרחבת בית הגמלאי והעשרת התוכניות לגמלאי היישוב.
קהילה

הפעלת מרכז אומנויות הבמה במטרה להעשיר את חיי התרבות והפנאי בישוב, לחנך לתרבות ואומנות ולעודד אומנים ויוצרים מקומיים.  הפעלת קונסרבטוריון שהם במתחם החדש במרכז א. ספרא. העשרת תחום הצעירים והחיילים. הפעלת תכנית "ישוב ללא אלימות".

פיתוח

המשך יישום תכנית הפיתוח תלת שנתית ויישומה, בדגש על הפרויקטים המרכזיים: אולמות ספורט וקירוי מגרשי ספורט בבי"ס, בנית בי"ס יהל"ם שלב ב' וישיבה / אולפנה שלהבת שלב א', מעבר בטוח בכיכר אנפה והסדרי בטיחות. השלמת שיווק ופיתוח שכונת רקפות ותחילת שיווק שכונת כרמים.

עצמאות כלכלית

השלמת עבודות פיתוח שלב א' פארק תעסוקה שהם (א"ת צפוני). תחילת עבודות פיתוח מרכז עסקים שהם (א"ת דרומי).
הנדסה

איריס סוקרת בפני חברי המועצה את עיקרי תוכניות העבודה שנת 2011

יעדים מרכזיים :

- הוצאת היתרים למגרשים באזור התעסוקה, - תכנון מחדש שכונת כרמים

· טיפול בבקשות להיתרי בניה בשכונת רקפות, 64 יח"ד. 
· מסירת מגרשים בשכונת רקפות - השכונה הראשונה בה עבודות הפיתוח מבוצעות ע"י המועצה (באמצעות החכ"ל) 
· שיווק 48 יח"ד לבני המקום בשכונת רקפות
· מגרש 951 (16 יח"ד ברח' האודם) היתרים
· שה/37 (44 יח"ד ומרכז מסחרי בסחלבים)
· אזור תעשיה צפוני- תאום תכנון המגרשים וטיפול בהיתרים מול היזמים 

                        תכנית מתאר להסדרת נושאים: חדרים בחלל הגג, מרתפים ומחסנים, שטחי שירות, 
                 בריכות שחייה , חניות, מתקנים פוטוולטאים.

  שכונת רקפות: מסירת מגרשים, השלמת תשתיות תת קרקעיות, תכנון אזורי שצ"פ , שווק   
    48  יח"ד לבני המקום, תכנון פיתוח ותשתיות , הקמת שצ"פ מצפון לרח' צורן .
                        בינוי מבני חינוך ספורט ונוער : השלמת בי"ס יהלום (שלב ב'), 12 כיתות וחדרי ספח, 
                 מינהלה ספריה ואודיטוריום, השלמת שטחי הספורט של בית הספר כולל מגרש משולב 
                 ואולם ספורט.  ישיבה/אולפנה שלהבת בשכ' כרמים. הקמת אולמות ספורט ברבין ואבן-חן,     
                 קירוי מגרשי ספורט בצוקים ואבני החושן, בינוי שדרוג והרחבה מועדוני "הנוער העובד 
                 והלומד" ו"הצופים", הרחבת מועדון בני עקיבא.
                        בינוי מבני ציבור ופנאי : גן החבל (שלב ג') , השלמת פארק אפנים (פאמטרק), הרחבת מועדון 
                 הטניס, שדרוג מגרש הכדורגל, הוספת יציע ומלתחות ומעבר תת קרקעי כיכר אנפה.
יו"ר  :
אני שמח לספר שנציגי חברת שטראוס נפגשו איתי והם עדכנו אותי שהחברה החליטה 
                 להקים בשהם את המרכז הלוגיסטי של החברה. המרכז שיוקם הינו הגדול ביותר בארץ 


והינו בשטח של כ- 60,000 מ"ר.

יצחק שטרנברג: 
אני רוצה להתייחס להליך של קבלת התנגדויות תושבים. אני חושב שבכל פרויקט שאנחנו 



יודעים שיש מתנגדים צריך להזמין את התושבים ולהציג בפניהם התכנית. 


יו"ר  :
כך אנחנו נוהגים. אנחנו מפרסמים תוכניות של כל מבי הציבור ולאחר מכן יושבים עם 



המתנגדים ובוחנים חלופות אפשריות.

          יוסי לוי  :
אני מבקש לבדוק האם ניתן להגביל יותר את נושא תוספות הבניה ביישוב?


יו"ר  :
התכניות המוגשות לנו הינן על בסיס זכויות בניה שיש לתושבים והנושאים נידונים לאחר 



קבלת התייחסות השכנים. 


           חמש


       גבי סוקרת בפני חברי המועצה את עיקרי תוכניות העבודה שנת 2011:

              
 הקמת אתר אינטרנט לחמש, רענון והטמעת תהליכי העבודה בחברה , רה ארגון - הגדרת 
                 מדיניות – דגש על מקצועיות, לקיחת אחריות, התייעלות, ביזור סמכויות, הערכה 
                 ביצועית. הרחבת נפח פעילות מניב במרכז אמנויות הבמה פיתוח ויישום תכנית לשימור 
                 לקוחות, שימת דגש בנושא איכות סביבה בפעילויות החברה, סקר צרכים להקמת מרכז 
                  צעירים, פיתוח פעילות ייחודית לנוער דתי, חיזוק המסרים של "יישוב ללא אלימות" 
                  בפעילויות ספורט, הקמת תזמורת נוער דתי, הקמת להקת נוער ייצוגית חדשה - להקת 
            
"קצת אחרת".


פיתוח מוצרים חדשים: פעילות בתחום הרפואה האלטרנטיבית וטיפולים פרא
                 רפואיים, "משחקיה מודרכת" מפגשים עם אמנים – לגיל הרך, פתיחת קורס פסיכומטרי
        
יישום תכנית "ישוב ללא אלימות" ומניעת סמים ואלכוהול, מרכז הכוונה וייעוץ לחיילים 
            
ובנות שירות לאומי, הפעלת מועדון סגול מידי ערב, כולל שישי.
 דפנה רבינוביץ:
בנושא קידום איכות הסביבה, אני רוצה לציין שיש רשויות שעברו למתן מידע לתושב 



באינטרנט. התושב יכול לראות את תלוש הארנונה באתר המועצה או באי מייל. 


ישראל  :
נבדוק את הנושא מול חברת EPR.

                איכות הסביבה


חננית סוקרת בפני חברי המועצה את עיקרי תוכנית העבודה שנת 2011.



שנת איכות הסביבה


התייעלות סביבתית, חינוך והסברה, יישום תוכניות פארק יער שהם, עידוד שיפוץ 
                 ושדרוג חזיתות בתים משותפים , אירועים ופעילויות לאורך השנה בסימן שנת איכות 
                 הסביבה.

עתיד ירוק - יישום תוכנית עידוד המחזור והפרדת פסולת ביתית בכלל בתי האב 
           בישוב. יישום תוכנית התייעלות סביבתית – 5% חסכון באנרגיה ומים. יישום תוצרי 
           התוכנית האסטרטגית לפיתוח בר קיימא. השלמת פיתוח פארק מרכזי בשכונת 
           סחלבים. הובלת פרויקטים משותפים עם קק"ל בתחום פיתוח של יוזמות חינוכיות 
           ומורשת בפארק שהם. שיפור מעגלי אבטחה בישוב ושדרוג פעילות השומרים והמבנים 
           הפיזיים. העתקת מתחם חרום יישובי. הקמת מחסום חכם בכניסה הדרומית. הקמת 
           תאגיד למים וביוב. 
          פיקוח ירוק – פיקוח ומניעת מפגעים סביבתיים , שמירה על איכות החיים בישוב - 
          מניעת מפגעים ופיקוח על הסדר הציבורי והניקיון.  דגש בגינות ציבוריות ומקומות הומי 
          קהל. העמקת פעילות היחידה הסביבתית. אכיפה בהתאם לחוק אכיפה סביבתית- 
           הוספת סמכויות למפקחים. הטמעת תקן בטיחות וגהותOHSAS18001 .
           יעדי היחידה הסביבתית-  ריכוז פעילות המועצה מול רשות שדות התעופה, הפעלת 
           מערך פיקוח למפגעים סביבתיים ביניהם: פסולת בנין, יתושים, רעש, קרינה, איכות 
           אוויר ויישום חוק אכיפה סביבתית. קידום אזור התעשייה החדש ושכונות חדשות 
           בשילוב אלמנטים של בניה ירוקה וקיימות – חסכון במים, התייעלות אנרגטית, איחוד 
           תשתיות, צמצום שימוש במשאבים ועוד. חינוך סביבתי בכל מוסדות החינוך בשהם 
           בדגש על הגדלת אחוזי המחזור וצמצום נפחי ההטמנה תוך מציאת פתרונות לסוגי 
           הפסולת השונים. מתן יעוץ מקצועי בתחום איכה"ס לגורמים המקצועיים (תכנון, 
           יתושים, צמצום פסולת, רעש ועוד). יצירת שיתופי פעולה בין שתי הרשויות בנושאי 
           איכה"ס. העלאת המודעות הסביבתית בקרב תושבי הרשויות. הפעלת "משמר ירוק" 
           אשר מסייע לפעילות היחידה בתחום איתור משליכי פסולת בנין ומפגעים.


יו"ר  :
אני רוצה לציין שגם השנה שהם קבלה 5 כוכבי יופי בתחרות ישראל יפה. אני רוצה להודות 
                 לחננית ולכל אגף איכה"ס על עבודתם.

יצחק שטרנברג :
האם חוזה הגינון מסתיים השנה?


חננית  :
כן.

                         חינוך
        

                אופירה סוקרת בפני חברי המועצה את תוכניות העבודה לשנת 2011
הפעלת תכנית "בשהם אין כניסה לאלימות"-שמטרתה חיזוק הסמכות המורות וההורית, בשיתוף ביטוח לאומי,  חמש – יחידת הנוער ומחלקת רווחה.
שנת איכ"ס –הטמעת תהליך ההפרדה במקור במוסדות החינוך והפיכתו לאורח חיים באמצעות התלמידים כסוכני שינוי בקהילה. פיתוח מערכת חינוך עצמאית ושמירה על רצף חינוכי מהגן ועד התיכון. הגדרת יעדי המערכת החינוכית היישובית ב- 5 השנים הבאות. הכנסת "אופק חדש" לבי"ס יהלו"ם.

           גני הילדים : ייחודיות בגנ"י – הרחבת  התוכנית בתחומים:  מוסיקה, אומנויות תנועה, 
           איכ"ס, מתחם גנים מדעי, גן קשת. טיפוח אקלים - במסגרת "עיר ללא אלימות" הרצאות 
           להורים בנושא הסמכות ההורית.  שנת השפה העברית – פיתוח תכנית לימודים ובסופה 
           תערוכת תוצרים יישובית.

           בתי הספר : המשך הצמחת בתי הספר העל יסודיים שלהבת ויהלו"ם (בינוי ופדגוגיה).

           הפעלת  תוכנית "אופק חדש" ב- 5 בתי"ס. הכנסת יהלו"ם. עידוד תכניות ערכים, מורשת 
           ומעורבות בקהילה הכולל  חידון בנושא לכיתות ו' בשיתוף מדרשת שהם. הרחבת תכנית 
           בי"ס מנגן ל- 5 בתי"ס הכוללת  תזמורת בית-ספרית ולימודי נגינה. הפעלת הפורטל 
           החינוכי: בניית מאגר משימות יישובי לת"ל מתוקשבות ,יצירת פורמט ניהולי למורים 
           תלמידים והורים. העשרת אתרי בתי הספר. מיצוי ומצוינות – הפעלת מסגרות תומכות 
            ומעשירות . יישום והטמעת תכנית מחשב נייד לכל מורה. 

                 תכניות ממשיכות: צמצום מס' ילדים בכיתות על רצף הגילאים, זה"ב, ייחודיות בבתי 
                  הספר.

 תשתיות: טיפוח סביבה לימודית בבתי ספר ובגנ"י. בניית אולמות ספורט בשלושה 
בת"ס. קירוי מגרשי ספורט בשני בת"ס. בניית שלב נוסף בבי"ס יהלו"ם. בניית קמפוס 
 שלהבת ישיבה אולפנה בשכונה כ"ג. בניית מרחבי למידה אופק חדש ב- 3 בי"ס : 
 אבן חן, צוקים ורבין.
השירות הפסיכולוגי:
פתיחת קבוצות הדרכה להורים  בנושאים התפתחותיים, חברתיים  ורגשיים.  התמקדות 
בעבודה מונעת. 
מחלקת רווחה:
סדנאות אימון להתארגנות תעסוקתית בשיתוף עם שירות  התעסוקה. העצמת משפחות חד-הוריות, באמצעות סדנאות. גיוס משאבים לצורך מתן מענה מתאים. הפעלת בית הגמלאי, יישום המלצות התכנית האסטרטגית.
שתי המחלקות נוטלות חלק בתכנית "יישוב ללא אלימות".
כספים
          ישראל סוקר בפני חברי המועצה את עיקרי תוכנית העבודה של אגף הגזברות.

           השנה המועצה תצא במכרז לחברת גביה, מכיוון שההסכם עם חברת מלגם מסתיים.

      תקציב 2011
יו"ר   :
אני רוצה לציין לשבח ולהודות לישראל ולכל עובדי אגף גזברות על העבודה היסודית 


והמקיפה שהושקעה בהכנת התקציב. תודות לאיציק בונצל יו"ר ועדת כספים על שתוף 


הפעולה.
   ישראל סוקר בפני חברי המועצה את תקציב 2011 כולל תקני כ"א.

יצחק שטרנברג:
ישנה תוספת תקציב בגינון ובנושאים נוספים, מה מקורות המימון?

   ישראל  :
המימון בעיקר מתוספת הצמדה מהארנונה.

יצחק שטרנברג:
האם יש פתרון לכלבים המשוטטים ?


יו"ר  :
אנחנו מתגברים את הפיקוח במשמרת שנייה, יהיה פקח שיסתובב בגנים בשעות הערב 
                 ובמידת הצורך יקפיץ לוכד. 

   מחליטים פה אחד

         לאשר את תוכניות העבודה ותקציב שנת 2011 (כולל תקן כ"א) 
3. צו מיסים לשנת 2011
 יו"ר  :

המועצה מבקשת להיערך לאפשרות ביטול אגרת השמירה ולשם כך מוצע לאשר עדכון ארנונה חד פעמי, מעבר לעדכון  הנוסחתי, בהתאם לחוק ההסדרים, בגובה 1.4%.


ההצעה הינה לאשר העלאה של כל תעריפי הארנונה בשיעור 4.8%. לגבי מגורים - ההעלאה תחול לגבי התעריפים הרלוונטיים ל- 200 מ"ר הראשונים בלבד. העדכון הנ"ל צפוי להניב תוספת הכנסות בשיעור כולל של כ- 1.65 מלש"ח, שיחליפו את הכנסות אגרת השמירה העומדות על כ- 1.8 מלש"ח בשנה. בהתאם להצעה הנ"ל התשלום הנוסף לבית אב לא יעלה על התשלום הנוכחי של אגרת השמירה. ראוי לציין, שהמועצה לא עדכנה את הארנונה במשך שנים מעבר לשיעור העדכון המדדי, והשנה נכפו עליה הוצאות כבדות ובלתי צפויות לקרן שיקום מים בסך 2.5 מיליון ₪ בשנה. מאידך, לא צפויה השנה תוספת הכנסות חדשות, כך שאין למועצה מקור מימוני לתכנית השמירה מעבר לעדכון הארנונה המוצע. העדכון יכנס לתוקף לאחר אישור שרי הפנים והאוצר ובכפוף לביטול אגרת השמירה.

יוסי לוי :  
הארנונה בשהם גבוהה ואנחנו מייקרים את הארנונה.

יו"ר  :

אנחנו לא משנים את גובה תשלומי החובה של התושבים וחשוב לנו לשמור על שירותי השמירה והביטחון בישוב - המוגדר רגיש מבחינה ביטחונית. 

דפנה רבינוביץ : האם נוכל בעתיד להקטין הארנונה עקב תוספת הכנסות צפויה מאזור התעשייה. 

      יו"ר    :
חיובי. אזור התעשייה צפוי להתאכלס החל מבעוד כ- 3 שנים והמועצה תבחן את 



שיעורי ארנונת המגורים בכפוף להכנסות נוספות בגין ארנונת עסקים.

        מחליטים פה אחד

המועצה מאשרת העלאה נוספת של ארנונה בשיעור של 4.8% מעל הארנונה 
המעודכנת לשנת 2011. ההעלאה תחול ביחס לכלל התעריפים, בכפוף לאמור להלן: 
                1. בנכסים שבהם ההעלאה תגרום לחריגה מעל התעריף המרבי, ע"פ 
                       הסעיפים המפורטים בצו המיסים (אזור התעסוקה הצפוני, מחסני 
                     גינה ועוד), יחול התעריף המרבי. 

               2. במגורים – ההעלאה תחול לתעריפים של עד 200 מ"ר ראשונים בלבד.

           מאושר צו המיסים המצ"ב, כולל תעריפים מופחתים בא"ת הצפוני ובמחסנים 

בגינות. ביצוע ההחלטה בדבר העלאה נוספת מותנה בביטול חוק העזר לשמירה והפסקת גבית אגרת השמירה לפי חוק העזר. 

           ההחלטה כפופה לאישור שר הפנים ושר האוצר.
לאחר אכלוס אזור התעשייה הצפוני וקבלת הכנסות ארנונת עסקים יבחנו שיעורי הארנונה למגורים.

הישיבה הסתיימה.

